Urush oqshomi. Rossiyaning Ukrainaga hujumi: birinchi kun

xayrli kech, ushbu o'qib turganingiz — “Bugun”ning Rossiya va Ukraina o'rtasida boshlangan urushning birinchi kunidan tayyorlagan maxsus dayjesti.
Putin Ukrainaga qarshi urush e'lon qildi. Ukrainaliklar portlash ovozlari bilan uyg'ondi. Bugun erta tongda Rossiya Donbassda harbiy amaliyot boshladi. Prezident Putin ushbu amaliyotdan maqsad “sakkiz yil davomida Kiev rejimi tomonidan zo'ravonlik, genotsidga uchragan odamlarni himoya qilish” ekanini aytgan. U Rossiyaning bu amaliyot davomida Ukrainani bosib olish rejasi yo'qligini ta'kidlagan. Harbiy harakatlar yaqindagina Rossiya tomonidan mustaqilligi tan olingan LxR va DxR so'roviga ko'ra boshlangan.

“Biz Ukrainani demilitarizatsiya va denazolizatsiya qilish, shuningdek, tinch aholiga, shu jumladan, Rossiya Federatsiyasi fuqarolariga qarshi ko'plab qonli jinoyatlarni sodir etganlarni javobgarlikka tortishga intilamiz”, — degan u va Rossiyaning rejalarida Ukrainani bosib olish yo'qligini aytgan.
Shundan so'ng Rossiya Ukrainaga har tarafdan hujum qilishni boshladi. Dastlab hujumlar havodan uyushtirildi — raketalar uchirildi. Ukrainaning qator shaharlarida joylashgan harbiy bazalarga zarba berilgani tasdiqlandi. So'ng mamlakatda harbiy holat e'lon qilindi.
O'z navbatida, harbiy operatsiyaga qarshi bir qancha davlatlar rasmiylari Putinning bayonotiga munosabat bildirgan. Jumladan, Germaniya, Frantsiya, AQShning BMTdagi doimiy vakillari xavfsizlik kengashi yig'ilishida bu harakatlarni qoralagan. xitoy hukumati esa jurnalistlarga Rossiya haqidagi xabarlarni “noqulay nuqtai nazardan” yoritmaslikni so'ragan.
Bayden AQSh ittifoqdoshlari va hamkorlari bilan birgalikda bunga javoban qat'iy javob berishini va'da qilgan. “Dunyo Rossiyani javobgarlikka chaqiradi”, — degan u.
Bu orada Rossiya prezidenti ukrainalik harbiylarni qurollarini tashlab, uylariga ketishga chaqirgan.
“Siz Ukrainani o'g'irlab, shu orqali xalqi ustidan kuladigan xuntiylar uchun emas, aksincha Ukraina xalqiga sodiqlik uchun qasamyod qabul qildingiz. Ularning jinoyatchi talablarini amalga oshirmang. Qurollaringizni topshirib, uyingizga ketishingizni so'raymiz”, — degan u va Rossiyaga to'g'ridan-to'g'ri hujum halokatli, dahshatli bo'lishidan ogohlantirgan.
Murojaat fonida Rossiya Ukraina Qurolli kuchlarining xerson shahridagi ob'ektlariga zarba bergani videosi e'lon qilingan.

Ukraina bilan chegaradosh Belgorod viloyatida ham portlash qayd etilgan. Oqibatda maktab va bolalar bog'chalarida darslar bekor qilingan. BMT bosh kotibi Putindan qo'shinlarni to'xtatishni so'ragan.

Zelenskiy Putinning mazkur harakatlari yuzasidan ikki marta videomurojaat yo'llagan. Ularning birida Bayden bilan holatni muhokama qilgani, armiya ishlayotganini aytib, fuqarolarni iloji boricha uydan chiqmaslikka chaqirgan. Ikkinchi murojaatida esa Putin Ukraina va butun demokratik dunyoga hujum boshlaganini aytib, Putinga qarshi koalitsiya tuzishga chaqirgan. Qarshi tomonga maksimal darajada javob zarbasi berishni buyurgan.
Donetsk va Lugansk militsiyasi Ukraina Qurolli kuchlari pozitsiyasiga hujum boshlagan va qo'shinlar operatsiyada yo'q qilishga qodir texnikalardan foydalanishini qayd etgan. Lugansk rahbari xarkov va Odessa yordam so'rab murojaat qilsa, taklif ko'rib chiqilishini ma'lum qilgan.

Ukraina chegara xizmati Belarus Qurolli kuchlari Rossiya armiyasini qo'llab-quvvatlayotgani, ularga qarashli tanklar Ukraina chegarasini kesib o'tganini ma'lum qilgan. Lukashenko harbiylar bilan yig'ilish o'tkazib, “Belarus qo'shinlari Rossiyaning Donbassdagi maxsus operatsiyasida ishtirok etmaydi”, deya ta'kidlagan. Ukraina rahbariyati Rossiyaning ehtimoliy maxsus operatsiyasi haqida ogohlantirilgani, biroq hech qanday chora ko'rilmaganini qo'shimcha qilgan.
Belarus prezidenti Moskva va Kiev o'rtasidagi muzokaralar Ukrainani demilitarizatsiya qilish, uning NATO’ga kirishiga yo'l qo'ymaslik va Donbassdagi janglarni tugatishni o'z ichiga olishini aytgan.
O'z navbatida, Ukraina Ichki ishlar vazirligi Rossiyaning Ukrainaga raketa zarbasi bergan hududlarni e'lon qilgan. Ayrim manbalar hujum oqibatida tinch aholi orasida o'lim qayd etilganini aytgan.
Ukraina prezidenti devoni rahbari maslahatchisi Mixail Podolyak Rossiyaning hujumini sharhlar ekan, “Evropada to'liq keng ko'lamli urush boshlanganini” aytgan. “Rossiya nafaqat Ukrainaga, balki zamonaviy dunyoda oddiy hayotning barcha qoidalariga hujum qilmoqda. Qit'adagi xavfsizlik tizimidan nima qoladi?” — degan Podolyak.
Uning so'zlariga ko'ra, ruslarning hujumi Ukraina shaharlari — infratuzilma, harbiy ob'ektlar, harbiy shtab-kvartiralarga raketa zarbalari berishdan boshlangan.
“Ushbu zarbalar paytida tinch aholi halok bo'lgani va yaralangani haqida xabarlar bor. Shimol, sharq va janubdan Rossiya qo'shinlari Ukrainaga qarshi hujumga o'tdi: tanklar, samolyotlar, Rossiyaning sabotaj guruhlari. Armiyamiz hujumlarni qaytarmoqda, dushman katta yo'qotishlarga duchor bo'lmoqda”, — deydi Zelenskiyning maslahatchisi.
Ukraina prezidenti o'zining navbatdagi chiqishida Rossiya bilan diplomatik aloqalar uzilganini e'lon qildi. Zelenskiy Ukraina Qurolli kuchlari shiddatli kurash olib borayotgani, dushman jiddiy yo'qotishlarga uchraganini aytgan. U Ikkinchi jahon urushi paytida fashistlar Germaniyasi qanday hujum qilgan bo'lsa, Rossiya ham xuddi shunday hujum boshlaganini qayd etgan.

“Hali vijdonini yo'qotmaganlarning barchasi bu urushga qarshi chiqishi va norozilik bildirishi vaqti keldi. Ukraina bizning yerimizni himoya qilishni istagan har bir kishiga qurol-yarog' beradi. Bizni himoya qilishga tayyor bo'lgan barcha fuqarolardan sanktsiyalarni olib tashlaymiz”, — degan u va ruslarni Ukraina bilan urushga qarshi mitinglarga chiqishga chaqirgan.
Kechga kelib, Rossiyaning harbiy harakatlari yana faollashdi. Rus qo'shinlari Ukrainaning Kiev viloyati chegarasini buzib kirdi va u yerni bambardimon qildi. Odamlar xavfdan saqlanish uchun metrolarga yashiringan. Metro poezdlari harakati esa to'xtatilgan.
Ukrainadagi hodisalardan birinchilardan bo'lib xabardor bo'lishni istasangiz, Telegram’dagi Bugun — Live kanaliga obuna bo'ling. Tezkor yangiliklar uchun mo'ljallangan kanalimiz 24 soat davomida ishlaydi.